Momentul în care un avion se prăbușește într-o pădure din SUA. Impactul devastator, împiedicat de o parașută
În statul american Washington, norocul și... o parașută au impiedicat un accident aviatic ce putea avea consecințe fatale.
Localnicii au filmat de la sol momentul în care aparatul de zbor se apropie de pământ, într-un cartier rezidențial.
Din fericire, avionul nu a căzut peste o casă, ci într-o zonă de adiacentă, acoperită cu multă vegetație.
În plus, parașuta a redus mult viteza de coborâre și, potrivit autorităților, a împiedicat un impact devastator. Cei doi bărbați de la bord - un instructor de zbor și elevul lui - au ieșit pe propriile picioare din avion.
Potrivit informațiilor preliminare, accidentul a fost provocat de o problemă la motorul aparatului de zbor, dotat din fabricație cu parașută.